open-index/open-wikipedia-markdown huggingface dataset:
Amerika (τραγούδι)

Το "**Amerika**" είναι ένα τραγούδι του γερμανικού industrial metal συγκροτήματος Rammstein, το οποίο συμπεριλήφθηκε στον τέταρτο δίσκο τους *Reise, Reise*, το 2004. Την ίδια χρονιά κυκλοφόρησε και ως single, το δεύτερο από τον εν λόγω δίσκο, το οποίο έφτασε στο νούμερο 2 των γερμανικών και των δανικών charts και στο νούμερο 3 των αυστριακών και στο νούμερο 4 των βελγικών. Στα αμερικανικά Mainstream Rock Songs έφτασε στο νούμερο 40, ενώ στα βρετανικά charts έφτασε έως και το νούμερο 38. Το κομμάτι σχολιάζει, με έναν ίσως πιο σατιρικό τρόπο, το πώς η παγκόσμια κουλτούρα έχει επηρεαστεί από την αμερικανική κουλτούρα. Για την προώθηση του κομματιού κυκλοφόρησε και ένα video clip, όπου τα μέλη του συγκροτήματος είναι ντυμένοι αστροναύτες και βρίσκονται στο φεγγάρι.

## Παραπομπές


## Εξωτερικοί σύνδεσμοι
* Amerika στο YouTube

Κατηγορία:Τραγούδια του 2004
Κατηγορία:Singles του 2004
Κατηγορία:Τραγούδια των Rammstein
Κατηγορία:Πολύγλωσσα τραγούδια
Κατηγορία:Τραγούδια διαμαρτυρίας
Έλφβαλντ Α΄ της Νορθουμβρίας

Ο **Έλφβαλντ Α΄ της Νορθουμβρίας** (*Ælfwald I*, 759/767 - 23 Σεπτεμβρίου 788) βασιλιάς της Νορθουμβρίας (779 - 788) ήταν πιθανότατα γιος του Οσούλφ της Νορθουμβρίας και εγγονός του Έαντμπερτ της Νορθουμβρίας. Ο Έλφβαλντ διαδέχθηκε στον θρόνο τον Έθελρεντ Α΄ της Νορθουμβρίας γιο του Έθελβαλντ Μόλλ της Νορθουμβρίας μετά την εκθρόνιση του (778). Δολοφονήθηκε στις 23 Σεπτεμβρίου 788 στο Τσέστερ από τον κόμη Σίκγκα, τάφηκε στο αβαείο του Χέξαμ και αγιοποιήθηκε, τον διαδέχθηκε ο πρώτος ξάδελφος του Οσρέντ Β΄ της Νορθουμβρίας γιος του Άλρεντ της Νορθουμβρίας και της Οσφίγκου κόρης του Έαντμπερτ. Οι δυο γιοι του Έλφ και Έλφγουιν δολοφονήθηκαν υπό τις διαταγές του Έθελρεντ Α΄ της Νορθουμβρίας.

## Παραπομπές


## Πηγές
*Higham, N.J., The Kingdom of Northumbria AD 350-1100. Stroud: Sutton, 1993.

## Εξωτερικοί σύνδεσμοι
*Έλφβαλντ

Κατηγορία:Βασιλείς της Νορθουμβρίας
Κατηγορία:Βασιλικός Οίκος της Νορθουμβρίας
Smack My Bitch Up

To ***Smack My Bitch Up*** είναι τραγούδι του βρετανικού rave συγκροτήματος The Prodigy, το οποίο συμπεριλήφθηκε στον τρίτο δίσκο τους *[[The Fat of the Land]]*, το 1997. Την ίδια χρονιά κυκλοφόρησε και ως single από τον εν λόγω δίσκο, το οποίο ήταν το τρίτο και το τελευταίο από αυτόν. Το single έφτασε στο νούμερο 1 των ισπανικών  και των φινλανδικών charts. Ενώ στα αμερικανικά *[[Billboard Hot 100]]*, έφτασε στο νούμερο 89 και στα βρετανικά charts έφτασε στο νούμερο 8.

Το τραγούδι προκάλεσε συζήτηση λόγω του τίτλου του, ενώ και το video clip που κυκλοφόρησε είχε βίαιες απεικονίσεις και σεξουαλικό περιεχόμενο. Παρ’ όλα αυτά πρόκειται για ένα από τα πιο γνωστά τραγούδια του συγκροτήματος, το οποίο, όμως, δεν συνάντησε τόση δημοτικότητα όση και τα προηγούμενα τους, ωστόσο απέκτησε cult following. Ενδεικτικό της δημοτικότητας του είναι ότι οι αναγνώστες του περιοδικού *Mixmag*, το ψήφισαν ως το τρίτο σπουδαιότερο dance κομμάτι όλων των εποχών. 

## Παραπομπές


Κατηγορία:Τραγούδια του 1997
Κατηγορία:Singles του 1997
Κατηγορία:Τραγούδια των Prodigy
Κατηγορία:Singles της XL Recordings
Κατηγορία:Singles της Maverick Records
Αντώνιος-Γρηγόριος Βουτσίνος

Ο **Αντώνιος-Γρηγόριος Βουτσίνος** (1891 – 1968) ήταν Έλληνας καθολικός ιερέας και αρχιεπίσκοπος.

## Βιογραφικά στοιχεία
Γεννήθηκε στις 8 Μαΐου 1891 στον Γαλησσά της Σύρου. Χειροτονήθηκε ιερέας του Τάγματος των Αυγουστίνων το 1918, και στις 25 Ιουλίου 1937 διορίστηκε από τον Πάπα Πίο ΙΑ΄ επίσκοπος Σύρου και Μήλου. Κατά την περίοδο του Β΄ Παγκοσμίου Πολέμου, υπήρξε ένας από τους αντιστασιακούς κατά της γερμανικής Κατοχής στη Σύρο. Από τις 29 Μαΐου 1947, μετά από διορισμό του Πάπα Πίου ΙΒ΄ έως και το 1952, όταν και παραιτήθηκε, διετέλεσε επίσκοπος Κέρκυρας, Ζακύνθου και Κεφαλληνίας. Στη συνέχεια συμμετείχε σε διάφορες Συνόδους στο Βατικανό, ενώ από τις 6 Ιουλίου 1952 κατείχε τον τίτλο του τιτουλάριου αρχιεπισκόπου Άπρου. Απεβίωσε στις 23 Απριλίου 1968.

## Παραπομπές


## Εξωτερικοί σύνδεσμοι
*Αντώνιος-Γρηγόριος Βουτσίνος στον ''Πανδέκτη'', του Εθνικού Ιδρύματος Ερευνών.

Κατηγορία:Επίσκοποι Σύρου
Κατηγορία:Έλληνες Ρωμαιοκαθολικοί
Κατηγορία:Έλληνες αντιστασιακοί
Ζουπάνιγια

*Η *'ζουπάνιγια **'(ενικός: županija, πληθυντικός *županije*) είναι μια Νότια Σλαβική διοικητική υποδιαίρεση που χρησιμοποιείται στις εξής χώρες:
* Βοσνία-Ερζεγοβίνη: καντόνια της Ομοσπονδίας της Βοσνίας και Ερζεγοβίνης
* Κροατία: κομητείες της Κροατίας
Επίσης χρησιμοποιήθηκε για τις ιστορικές υποδιαιρέσεις της μεσαιωνικής Σερβίας.

Για την ετυμολογία, βλέπε Ζούπα.

Κατηγορία:Διοικητικές διαιρέσεις της Βοσνίας και Ερζεγοβίνης
Κατηγορία:Είδη διοικητικών διαιρέσεων
Rebel Yell (τραγούδι)

Το "**Rebel Yell**" είναι ένα τραγούδι του Άγγλου μουσικού Billy Idol, το οποίο συμπεριλήφθηκε στον ομότιτλο δίσκο του, το 1983. Την ίδια χρονιά κυκλοφόρησε και ως single, το πρώτο από τον εν λόγω δίσκο. Το single έφτασε έως και το νούμερο 46, στα αμερικανικά Billboard Hot 100 και στα βρετανικά στο νούμερο 62, όμως στην επανέκδοση του 1984, έφτασε στο νούμερο 6. Ενώ στη Νέα Ζηλανδία και στην Αυστραλία έφτασε στο νούμερο 3 και στο νούμερο 7 αντίστοιχα. 

Πρόκειται για ένα από τα πιο γνωστά τραγούδια του Billi Idol. Ο τηλεοπτικός σταθμός *VH1*, το συμπεριέλαβε στη λίστα του με τα Σπουδαιότερα Hard Rock Τραγούδια όλων των εποχών, κατατάσσοντας το στην 79η θέση. Το τραγούδι έχει διασκευαστεί και χρησιμοποιηθεί αρκετά στα Μέσα. Μία από τις πιο αξιόλογες διασκευές του, έγινε από τους Scooter, οι οποίοι το κυκλοφόρησαν ως single, το οποίο έφτασε στο νούμερο 8 των γερμανικών και των φινλανδικών charts, ενώ στα βρετανικά charts έφτασε στο νούμερο 30. 

## Παραπομπές


## Εξωτερικοί σύνδεσμοι
* Rebel Yell στο YouTube

Κατηγορία:Τραγούδια του 1983
Κατηγορία:Singles του 1983
Κατηγορία:Singles του 1984
Κατηγορία:Singles του 1996
Κατηγορία:Singles της Chrysalis Records
Breathe (τραγούδι, The Prodigy)

To ***Breathe*** είναι τραγούδι του αγγλικού rave συγκροτήματος The Prodigy, το οποίο συμπεριλήφθηκε στον τρίτο δίσκο τους, *[[The Fat of the Land]]*, το 1997. Τον προηγούμενο χρόνο είχε κυκλοφορήσει και ως single, το δεύτερο από τον εν λόγω δίσκο. Το single σημείωσε εισπρακτική επιτυχία κι έγινε το δεύτερο single τους που φτάνει στο νούμερο 1 των βρετανικών charts. Εκτός από τα βρετανικά, έφτασε στο νούμερο 1 των δανικών, των φινλανδικών, των νορβηγικών, των σουηδικών, των ισπανικών  και των ιρλανδικών charts. Συνολικά, μπήκε μέσα στη δεκάδα 15 charts ανά τον κόσμο. 

Το single έγινε δύο φορές πλατινένιο στην Αυστραλία και μία στη Φινλανδία, στη Σουηδία και στο Ηνωμένο Βασίλειο. Πρόκειται για ένα από τα πιο γνωστά τραγούδια του σχήματος. Για την προώθηση του κομματιού γυρίστηκε και video clip, το οποίο κέρδισε MTV Video Music Award, στην κατηγορία Viewer's Choice. Στις Ηνωμένες Πολιτείες, το single έφτασε στο νούμερο 18 του Modern Rock Tracks (*[[Billboard]]*).

## Παραπομπές


## Εξωτερικοί σύνδεσμοι
* Breathe στο YouTube
* Music video screenshots gallery

Κατηγορία:Τραγούδια του 1996
Κατηγορία:Singles του 1996
Κατηγορία:Τραγούδια των Prodigy
Κατηγορία:Singles της XL Recordings
Κατηγορία:Αγγλόφωνα τραγούδια
Firestarter (τραγούδι, The Prodigy)

To ***Firestarter*** είναι τραγούδι του βρετανικού rave συγκροτήματος The Prodigy, το οποίο συμπεριλήφθηκε στον τρίτο δίσκο τους *[[The Fat of the Land]]*, το 1997. Το τραγούδι κυκλοφόρησε και ως single, το οποίο ήταν το πρώτο από τον εν λόγω δίσκο. Το single κατέληξε να έχει μεγάλη εισπρακτική επιτυχία, φτάνοντας στο νούμερο 1 των φινλανδικών, των βρετανικών και των νορβηγικών charts. Συνολικά μπήκε στην πρώτη δεκάδα 12 χωρών. Στα αμερικανικά *[[Billboard Hot 100]]*, έφτασε στο νούμερο 30.

Το εν λόγω single ήταν το πρώτο του σχήματος που φτάνει στο νούμερο 1 των βρετανικών charts, καθώς και η πρώτη τους μεγάλη διεθνή επιτυχία. Κι έγινε πλατινένιο στο Ηνωμένο Βασίλειο και χρυσό σε ΗΠΑ, Φινλανδία και Σουηδία. Οι στίχοι του δημιούργησαν συζήτηση ότι προωθούν τη βία, συζητήσεις υπήρξαν και για το video clip. Παρόλα αυτά, πρόκειται για ένα από τα πιο γνωστά του τραγούδια, με το περιοδικό *NME* να το συμπεριλαμβάνει στον κατάλογό του με τα 150 Σπουδαιότερα Τραγούδια των τελευταίων 15 ετών, στην 52η θέση.

## Παραπομπές


## Εξωτερικοί σύνδεσμοι
* Firestarter στο YouTube

Κατηγορία:Τραγούδια του 1996
Κατηγορία:Singles του 1996
Κατηγορία:Τραγούδια των Prodigy
Κατηγορία:Singles της XL Recordings
Κατηγορία:Techno τραγούδια
Κατηγορία:Singles της Maverick Records
Κατηγορία:Αγγλόφωνα τραγούδια
Τάγμα των Αγίων Γεωργίου και Κωνσταντίνου

Το **Βασιλικόν Οικογενειακόν Τάγμα των Αγίων Γεωργίου και Κωνσταντίνου** ήταν τάγμα της ελληνικής βασιλικής οικογένειας. 

Το διάστημα κατά το οποίο βρισκόταν σε ισχύ, αποτελούσε το δεύτερο σε βαθμό παράσημο του νεοελληνικού κράτους και του ελληνικού στέμματος μετά το Βασιλικό Τάγμα του Σωτήρος. 

Ιδρύθηκε τον Ιανουάριο του 1936 από τον Βασιλιά Γεώργιο Β΄ στη μνήμη του παππού του (Βασιλιά Γεωργίου Α΄) και του πατέρα του (Βασιλιά Κωνσταντίνου Α΄). Το αντίστοιχο Τάγμα των Αγίων Όλγας και Σοφίας προορίζεται για γυναίκες. 

Η σχεδίαση του τάγματος επηρεάστηκε από τη δανική προέλευση της βασιλικής οικογένειας, καθώς είναι παρόμοιο με το Τάγμα του Ντάνεμπρογκ. 

Το τάγμα δεν απονέμεται από το 1975 από το Ελληνικό κράτος μετά την κατάργηση της μοναρχίας.

## Τάξεις
Το μετάλλιο έχει έξι τάξεις:

* Περιδέραιο - φέρεται από το λαιμό, με τον αστέρα στο αριστερό μέρος του στήθους,
**Μεγαλόσταυρος* - η ταινία φέρεται χιαστί από το δεξιό ώμο, με τον αστέρα στο αριστερό μέρος του στήθους,
* *Ανώτερος Ταξιάρχης* - η ταινία φέρεται από το λαιμό, ενώ το αστέρι στο δεξί μέρος του στήθους,
* *Ταξιάρχης* - η ταινία φέρεται από το λαιμό,
* *Χρυσούς Σταυρός* - η ταινία φέρεται στο αριστερό μέρος του στήθους,
* *Αργυρούς Σταυρός* - η ταινία φέρεται στο αριστερό μέρος του στήθους.

## Παραλήπτες Μεγαλόσταυρου με Περιδέραιο

# Βασιλιάς Γεώργιος Β΄
# Βασιλιάς Παύλος
# Βασιλιάς Κωνσταντίνος Β΄
# Βασιλιάς Φρειδερίκος Θ΄ της Δανίας
# Βασιλιάς Γουσταύος ΣΤ΄ Αδόλφος της Σουηδίας
# Βασιλιάς Χουάν Κάρλος της Ισπανίας 
# Βασιλιάς Όλαφ Ε΄ της Νορβηγίας
# Αυτοκράτορας Χαϊλέ Σελασιέ Α΄ της Αιθιοπίας
# Βασιλιάς Πέτρος Β΄ της Γιουγκοσλαβίας
# Βασιλιάς Μιχαήλ της Ρουμανίας
# Πρίγκιπας Φίλιππος, Δούκας του Εδιμβούργου
# Ινφάντε Χουάν, Κόμης της Βαρκελώνης
# Πρίγκιπας Ανδρέας
# Πρίγκιπας Χριστόφορος
# Πρίγκιπας Γεώργιος
# Πρίγκιπας Νικόλαος
# Πρίγκιπας Πέτρος
# Πρίγκιπας Μιχαήλ
# Πρίγκιπας Παύλος

## Εικόνες

 Royal House Order Greece.JPG|Σταυρός
 Order of SS. George and Constantine (collar).png|Περιδέραιο


## Παραπομπές


## Περαιτέρω μελέτη
* George J. Beldecos, "Hellenic Orders, Decorations and Medals", pub. Hellenic War Museum, Athens 1991, .

## Εξωτερικοί σύνδεσμοι
* The Greek Royal Orders 

Κατηγορία:Ελληνικά τάγματα και μετάλλια
Κατηγορία:Τάγμα των Αγίων Γεωργίου και Κωνσταντίνου
Οσρέντ Β΄ της Νορθουμβρίας

Ο **Οσρέντ Β΄ της Νορθουμβρίας** (*Osred II*, πέθανε το 792), βασιλιάς της Νορθουμβρίας (789 - 790) ήταν γιος του Άλρεντ της Νορθουμβρίας και της Οσφιγκού κόρης του Έαντμπερτ της Νορθουμβρίας, διαδέχθηκε τον Έλφβαλντ Α΄ της Νορθουμβρίας γιο του αδελφού της μητέρας του Oσούλφ της Νορθουμβρίας που δολοφονήθηκε από τον κόμη Σίκγκα.
Ο Οσρέντ ο οποίος κατόρθωσε να ενώσει τις δυο αντιμαχόμενες παρατάξεις στην Νορθουμβρία παρέμεινε βασιλιάς μόνο έναν χρόνο, στην συνέχεια ανετράπη από τον Έθελρεντ Α΄ της Νορθουμβρίας γιο του Έθελβαλντ Μόλλ της Νορθουμβρίας και εξορίστηκε στην Νήσο του Μαν.
Επέστρεψε από την εξορία (792), το Αγγλοσαξωνικό χρονικό αναφέρει ότι δολοφονήθηκε την 18η μέρα πριν από την πρωτομηνιά του Οκτωβρίου και το σώμα του μεταφέρθηκε στο Τίνεμαουθ. Ακούγεται ότι δολοφονήθηκε ύστερα από διαταγή του ίδιου του βασιλιά Έθελρεντ ο οποίος είχε δολοφονήσει την προηγούμενη χρονιά τους Έλφ και Έλφγουιν γιους του Έλφβαλντ Α΄ (791) και είχε αποπειραθεί να δολοφονήσει τον μελλοντικό βασιλιά Ίρντγουλφ της Νορθουμβρίας (790).

## Παραπομπές


## Πηγές
*Higham, N.J., The Kingdom of Northumbria AD 350-1100. Stroud: Sutton, 1993.
*Yorke, Barbara, Kings and Kingdoms of early Anglo-Saxon England. London: Seaby, 1990.

## Εξωτερικοί σύνδεσμοι

*Οσρέντ

Κατηγορία:Βασιλείς της Νορθουμβρίας
Κατηγορία:Βασιλικός Οίκος της Νορθουμβρίας
Στρατιωτική κατοχή

Η **στρατιωτική κατοχή** είναι ο αποτελεσματικός προσωρινός έλεγχος από μια ορισμένη κυρίαρχη εξουσία πάνω σε ένα συγκεκριμένο έδαφος που δεν τελεί υπό την επίσημη κυριαρχία της εν λόγω οντότητας, χωρίς την παραβίαση του κυρίαρχου κράτους. Η στρατιωτική κατοχή διακρίνεται από την προσάρτηση από τον προσωρινό της χαρακτήρα (δηλαδή δεν υπάρχει αξίωση για μόνιμη κυριαρχία), από τη στρατιωτική της φύση και από τα δικαιώματα υπηκοότητας της εξουσίας ελέγχου τα οποία δεν αποδίδονται στον υποταγμένο πληθυσμό.

## Παραπομπές


Κατηγορία:Στρατιωτικές δικτατορίες
Όσβαλντ Β΄ της Νορθουμβρίας

Ο **Όσβαλντ Β΄ της Νορθουμβρίας** (*Osbald*, ... - 799), βασιλιάς της Νορθουμβρίας (796) έγινε βασιλιάς χάρη στον Αλκουίνο της Υόρκης ο οποίος του ήταν προσωπικός φίλος και του έστελνε συχνά επιστολές με συμβουλές. Ο Όσβαλντ ήταν βίαιος βασιλιάς και πολλές φορές καταγράφεται ως δολοφόνος, στις 9 Ιανουαρίου 780 θανάτωσε τον Μπίρν γιο του Έλφβαλντ Α΄ της Νορθουμβρίας στο Σίλτον, στο βόρειο Γιορκσάιρ. Ο Αλκουίνος έστειλε στον Όσβαλντ δυο επιστολές (793) στις οποίες του κάνει έντονες παρατηρήσεις για την βίαιη συμπεριφορά του, τις ακρότητες και την πολυτελή του διαβίωση, στο τέλος καταλήγει με την φράση *"η πολυτέλεια για τους αυτοκράτορες είναι φτώχεια για τον λαό"*. Ο Όσβαλντ έγινε για σύντομο χρονικό διάστημα μόλις 27 ημερών βασιλιάς, η χώρα έπεσε σε αναρχία και τον εγκατέλειψαν όλοι οι αυλικοί και ο λαός, εξορίστηκε στο Λίντισφαρν. Ο Αλκουίνος του έστειλε ένα γράμμα με το οποίο τον παρότρυνε να γίνει ιππότης, στην συνέχεια του έστειλε ο Αλκουίνος άλλο ένα γράμμα στο οποίο έγραψε :

*"Αγαπητέ μου φίλε Όσβαλντ, είμαι έντονα απογοητευμένος επειδή δεν διάβασες την επιστολή μου και δεν άκουσες τις συμβουλές μου, μην προσθέτετε νέες αμαρτίες στις αμαρτίες και μην καταστρέφετε την χώρα χύνοντας αίμα. Σκέψου πόσο αίμα αυτοκρατόρων, ευγενών και λαού χύθηκε από εσένα και την γενιά σου"*.

Ο Όσβαλντ δραπέτευσε στους Πίκτους και βρήκε καταφύγιο στην αυλή του βασιλιά τους Κωνσταντίνου, πέθανε το 799 και τάφηκε σε άγνωστη θέση στο Γιορκ Μίνστερ, τον διαδέχτηκε ο Ίρντγουλφ της Νορθουμβρίας.

## Εξωτερικοί σύνδεσμοι

*Όσβαλντ

Κατηγορία:Βασιλείς της Νορθουμβρίας
Όθων Κ. Πυλαρινός

Ο **Όθων Κωνσταντίνου Πυλαρινός** (Ληξούρι, 1903 - Αθήνα, 1990) ήταν Έλληνας μαθηματικός, καθηγητής πανεπιστημίου και ακαδημαϊκός.

Ο Πυλαρινός γεννήθηκε στο Ληξούρι του Νομού Κεφαλληνίας. Σπούδασε μαθηματικά στο Πανεπιστήμιο Αθηνών, από όπου πήρε και το διδακτορικό του. Σταδιοδρόμησε ως καθηγητής στο Αριστοτέλειο Πανεπιστήμιο Θεσσαλονίκης, όπου συνέχισε την υψηλή παράδοση του Ν.Ι. Χατζηδάκη στη γεωμετρία. Είχε μεγάλο ερευνητικό και συγγραφικό έργο στη θεωρητική μηχανική και στη διαφορική γεωμετρία.

Ο Όθων Πυλαρινός εκλέχθηκε το 1966 τακτικό μέλος της Ακαδημίας Αθηνών. Απεβίωσε στην Αθήνα σε ηλικία 87 ετών.

## Εξωτερικοί σύνδεσμοι
* Ο Όθων Πυλαρινός στο ''Παγκόσμιο Βιογραφικό Λεξικό'' της Εκδοτικής Αθηνών (με φωτογραφία)

## Παραπομπές


Κατηγορία:Έλληνες μαθηματικοί
Κατηγορία:Μέλη της Ακαδημίας Αθηνών
Ιωάννης Χαραμής

Ο **Ιωάννης Σπήλιος Χαραμής** (1904-1978) ήταν Έλληνας οφθαλμίατρος, καθηγητής πανεπιστημίου και ακαδημαϊκός.

## Βιογραφία
right|thumb|Προτομή του Ι. Χαραμή

Ο Χαραμής γεννήθηκε στην Αθήνα. Πατέρας του ήταν ο Σπήλιος Χαραμής, διακεκριμένος οφθαλμίατρος.

Σπούδασε ιατρική στο Πανεπιστήμιο Αθηνών και ειδικεύθηκε στην Οφθαλμολογία στο Παρίσι.

Το 1929 διεύθυνε το εξωτερικό οφθαλμολογικό ιατρείο του Γαλλικού Ερυθρού Σταυρού στο Παρίσι. Την ίδια χρονιά επέστρεψε στην Ελλάδα και εργάστηκε αρχικά ως επιμελητής της Οφθαλμολογικής Κλινικής του Πανεπιστημίου Αθηνών και στη συνέχεια, μέχρι το 1931, ως αναπληρωτής διευθυντής του Οφθαλμιατρείου Αθηνών. Ο Χαραμής αποτέλεσε εκ των ιδρυτικών μελών και πρώτος γενικός γραμματέας της Ελληνικής Οφθαλμολογικής Εταιρείας.

Το 1932 εκλέχθηκε Υφηγητής Οφθαλμολογίας και ανέλαβε την διεύθυνση της Οφθαλμολογικής Κλινικής στο «Προσφυγικό Νοσοκομείο» (σημερινό Ιπποκράτειο Νοσοκομείο Αθηνών). Από το 1933 έως το 1947 διεύθυνε ταυτόχρονα την Οφθαλμολογική Κλινική του Νοσοκομείου εκπαίδευσης του Ελληνικού Ερυθρού Σταυρού, της οποίας η οργάνωση και ο ιατρικός εξοπλισμός έγιναν με δικά του έξοδα.

Το 1947 εκλέχθηκε έκτακτος και στη συνέχεια τακτικός Καθηγητής της έδρας της Οφθαλμολογικής Κλινικής του Πανεπιστημίου Αθηνών, αναλαμβάνοντας την διεύθυνση του Οφθαλμιατρείου μέχρι το 1970.

Διετέλεσε Υπουργός Κοινωνικής Προνοίας στην Υπηρεσιακή κυβέρνηση Κωνσταντίνου Δόβα το 1961.

Το 1967 εκλέχθηκε τακτικό μέλος της Ακαδημίας Αθηνών.

Απεβίωσε στο Παρίσι σε ηλικία 74 ετών.

## Έργο
Ο Χαραμής ασχολήθηκε ιδιαίτερα με τις επεμβάσεις για την αντιμετώπιση του καταρράκτη, της αποκόλλησης του αμφιβληστροειδούς, του γλαυκώματος και των διαταραχών του κερατοειδούς. Προσπάθησε να βάλει σε εφάμιλλη θέση την ελληνική με τη διεθνή οφθαλμολογία. Ιδιαίτερο σύγγραμμά του ήταν η *Χειρουργική των Οφθαλμών* (1940), πρωτοπόρο για την εποχή του. Υπήρξε μέλος πολλών επιστημονικών εταιρειών, τόσο στην Ελλάδα όσο και στο εξωτερικό. Για περίπου 30 χρόνια όλοι σχεδόν οι Έλληνες οφθαλμίατροι μαθήτευσαν δίπλα του για κάποιο χρονικό διάστημα.

## Βραβείο
Από το 1976 το συμβούλιο της Ευρωπαϊκής Οφθαλμολογικής Εταιρείας (SOE), με πρόταση της Ελληνικής Οφθαλμολογικής Εταιρείας (ΕΟΕ), καθιέρωσε το *Μετάλλιο Χαραμή* (Charamis Medal) προς τιμήν του, το οποίο απονέμεται κάθε τέσσερα χρόνια στον εκάστοτε εξέχοντα ευρωπαίο χειρουργό οφθαλμίατρο.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 22, σσ. 442-443

## Παραπομπές


Κατηγορία:Έλληνες οφθαλμίατροι
Κατηγορία:Μέλη της Ακαδημίας Αθηνών
Κατηγορία:Έλληνες υπουργοί Πρόνοιας
Νικόλαος Καλλικλής

Ο **Νικόλαος Καλλικλής** ήταν εξέχων ιατρός και αυλικός ποιητής, ο οποίος έδρασε στην βυζαντινή αυλή της Κωνσταντινούπολης κατά την διάρκεια των περιόδων βασιλείας του Αλεξίου Α΄ Κομνηνού (1081-1118) και Ιωάννη Β΄ Κομνηνού (1118-1143).

## Βιογραφία
Πολύ λίγα στοιχεία είναι γνωστά για τον βίο του Καλλικλή. Οι μόνες πληροφορίες που έχουν σωθεί έως σήμερα προέρχονται από μία σύντομη αναφορά προς το πρόσωπό του στην *[[Αλεξιάδα]]* της Άννας Κομνηνής, της αλληλογραφίας του με τον Θεοφύλακτο Αχρίδος, καθώς και προσωπικές αναφορές στα ποιήματά του. Ήδη προ του 1118, όταν εκλήθη να παρακολουθήσει τον Αλέξιο Α΄ κατά την διάρκεια της ύστατης ασθένειάς του, ήταν γνωστός ιατρός στην αυτοκρατορική αυλή. Σύμφωνα με την *Αλεξιάδα* (ΙΕ΄.11.3), ο Καλλικλής ήταν ο μόνος εκ των ιατρών ο οποίος διέγνωσε την σοβαρότητα της καταστάσεως της υγείας του αυτοκράτορα και ο οποίος πρότεινε την χρήση καθαρτικών. Καθώς οι συνάδελφοί του διαφώνησαν μαζί του, η συμβουλή του δεν ακολουθήθηκε.

Από την αλληλογραφία του με τον Θεοφύλακτο, ο Καλλικλής εμφανίζεται ως ένας διανοούμενος και ιδιαίτερα καλλιεργημένος άνθρωπος, ενώ είχε στην κατοχή του αξιόλογη βιβλιοθήκη. Ως αυλικός ποιητής, ήταν, μαζί με τον σύγχρονό του Θεόδωρο Πρόδρομο, ο σημαντικότερος εκπρόσωπος του είδους των ποιητικών πανηγυρικών, οι οποίοι επικροτούσαν τους σημαντικότερους αριστοκράτες του καθεστώτος των Κομνηνών: τα σημαντικότερα θέματά του ήταν ο πλούτος και η ευγενής καταγωγή τους. Αφιέρωσε, επίσης, ποιήματα σε μεμονωμένα αντικείμενα όπως εικόνες, ενώ αριθμός επιγραφών επί λειψανοθηκών αποδίδονται στον ίδιο.

Η ημερομηνία του θανάτου του είναι άγνωστη. Το τελευταίο γνωστό του συγγραφικό έργο είναι ένας επιτάφιος προς τιμήν του Ιωάννη Β΄, ο οποίος συνεγράφη προ του θανάτου του αυτοκράτορα, πιθανώς προς το 1142.

## Παραπομπές


## Πηγές
*
*

Κατηγορία:Βυζαντινοί του 12ου αιώνα
Κατηγορία:Βυζαντινοί ιατροί
Κατηγορία:Βυζαντινοί ποιητές
Κατηγορία:Αλέξιος Α΄ Κομνηνός
Φιλίπ Μπριντέλ

Ο **Φιλίπ Σιρίς Μπριντέλ** (Philippe-Sirice Bridel ή *Philippe Cyriaque Bridel*, 20 Νοεμβρίου 1757  - 20 Μαΐου 1845), γνωστός και ως Πρωθιερέας Μπριντέλ (**Doyen Bridel**), ήταν Γαλλόφωνος Ελβετός συγγραφέας, άνθρωπος των γραμμάτων, υποστηρικτής της ελβετικής λαογραφίας και δραστηριοποιήθηκε κατά την διάρκεια της ανάπτυξη της ελβετικής εθνικής ταυτότητας. Βοήθησε να φέρει κοντά τους Γαλλόφωνους και Γερμανόφωνους Ελβετούς στην λογοτεχνία, την επιστήμη και κυρίως την πολιτική. Τον απασχόλησαν θέματα λογοτεχνικά, γλωσσολογικά, φυσιογνωστικά και η Ελβετική ιστορία.

## Βιογραφία
Γεννήθηκε στις 20 Νοεμβρίου1757, στο Begnins στην περιοχή της Νιόν στο καντόνι του Βω της Ελβετίας. Υπηρέτησε ως πάστορας στη Βασιλεία, στο Σατώ ντ' Εξ (Château-d'Oex) και στο Μοντρέ. Το 1782 αρχίζει να γράφει ποιήματα παρουσιάζοντας τα "*Ελβετικά ποιήματα*" και θεωρείται ο πρώτος Βάλδιος (γαλλ. Vaudois) ποιητής, αν και η ποιητική του προσφορά δεν ήταν τόσο σημαντική. Πολύ σημαντική ήταν η εργασία του σχετικά με την ιστορία και τη γλωσσολογία της Ελβετίας, ειδικά για το γλωσσάρι της μη επίσημης διαλέκτου της γαλλόφωνης Ελβετίας ("*Glossaire du patois de la Suisse romande*"/“Glossary of the Patois of French Switzerland”), που δημοσιεύτηκε, μετά τον θάνατό του, το 1866.

Πέθανε στις 20 Μαΐου1845 στο Μοντρέ στο καντόνι του Βω της Ελβετίας.

Ο ελβετικός λογοτεχνικός πατριωτισμός που ενέπνευσε, επηρέασε τον ποιητή Juste Olivier (1807-76), ο οποίος εκτώς των άλλων, έγραψε το 1825 ένα ποίημα για τον Μάρκο Μπότσαρη.

## Άλλα έργα του
* *Étrennes helvétiennes* (1783–87; “Helvetic Gifts”)
* *Conservateur suisse* (1813–31; “Swiss Conservator”)

## Παραπομπές


Κατηγορία:Ελβετοί συγγραφείς
Κατηγορία:Ελβετοί ποιητές
Ταξιάρχης Γρεβενών

Ο **Ταξιάρχης Γρεβενών** είναι χωριό του νομού Γρεβενών, πλησίον της παλαιάς εθνικής οδού Κοζάνης Γρεβενών, σε υψόμετρο 640μ. Το χωριό έφερε αρχικά την σλαβική ονομασία Κουσκό, επίσης Κοσικό ή Κοχισκό και μετονομάστηκε σε Ταξιάρχης το 1925. Φέρεται ότι πήρε την ονομασία του από την παρακείμενη μονή των Ταξιαρχών Μιχαήλ και Γαβριήλ, βάσει θρύλου.

## Μονή των Παμμεγίστων Ταξιαρχών Μιχαήλ και Γαβριήλ
Η Μονή Παμμεγίστων Ταξιαρχών χτισμένη περί το 1833, σύμφωνα με εντοιχισμένη πλάκα βρίσκεται δυτικά και σε κοντινή απόσταση από το χωριό. Βάσει γραπτής μαρτυρίας (κατάστιχου) που βρέθηκε στην μονή υφίστανται στοιχεία για την οικονομία της εποχής, τις εμπορικές συναλλαγές, τις τιμές υλικών και τις χρησιμοποιούμενες μονάδες μέτρησης. Πιθανολογείται η ύπαρξη ναΐσκου (μικρομονάστηρο) πριν την ολοκλήρωση της μονής σε προγενέστερες ημερομηνίες που εξελίχθηκε σταδιακά σε πλήρη μονή χάρη σε δωρεές

## Αθλητικός Σύλλογος Ταξιάρχη
Ο Αθλητικός Σύλλογος Ταξιάρχη ιδρύθηκε το 1975 από κατοίκους της τοπικής κοινότητας Ταξιάρχη. Σύμφωνα με τα αρχεία του συλλόγου (φύλλα αγώνος, φωτογραφίες κ.α.) η ομάδα αγωνιζόταν στα τοπικά πρωταθλήματα ανελλιπώς μέχρι τις αρχές της δεκαετίας του 1990. Μία από τις αιτίες αδρανοποίησης της ομάδας ήταν πως σύλλογος αγωνιζόταν πάντοτε σε γειτονικά γήπεδα και κατέστη αδύνατον εκείνη την εποχή να αποκτήσει την δική του έδρα. Σημαντική προσωπικότητα του συλλόγου ο προπονητής Γιώργος Ζαρίντας, πρώην τερματοφύλακας του Α.Ο. Τρίκαλα στην Α' Εθνική και προπονητής της ομάδας του Πυρσού Γρεβενών που αγωνίστηκε στην Β' Εθνική.  
### 2000 - 2014
Στις αρχές του 2000 ξεκίνησαν οι εργασίες κατασκευής γηπέδου, όμως το γήπεδο δεν ολοκληρώθηκε ποτέ. Το 2002 ο σύλλογος επαναδραστηριοποιήθηκε και αγωνίστηκε στην Γ' κατηγορία της Ε.Π.Σ. Γρεβενών. Όμως σύντομα μετά και την ολοκλήρωση του πρωταθλήματος 2003-04 η ομάδα σταμάτησε να συμμετέχει στα πρωταθλήματα της Ε.Π.Σ. Γρεβενών. Για τα επόμενα 11 χρόνια η ομάδα αγωνιζόταν μόνο στα τοπικά ποδοσφαιρικά τουρνουά παίδων και νέων του Δήμου Ηρακλεωτών.
### 2015 - Σήμερα
Το 2015 η νεολαία της τοπικής κοινότητας Ταξιάρχη πήρε την πρωτοβουλία να επαναδραστηριοποιήσει τον σύλλογο και έκτοτε αγωνίζεται ανελλιπώς στην Β' κατηγορία της Ε.Π.Σ. Γρεβενών. Την περίοδο 2015-16 η ομάδα κατέκτησε την 5η θέση στο πρωτάθλημα της Β' κατηγορίας. Την περίοδο 2016-17 η ομάδα κατέκτησε την 3η θέση στο πρωτάθλημα και για τον θεσμό του κυπέλλου έφτασε στα ημιτελικά της διοργάνωσης. Επίσης η ομάδα συμμετείχε με εθελοντές στην διοργάνωση του παγκόσμιου πρωταθλήματος enduro gp  από τον Μ.Ο.Γ. (Μοτοσυκλετικός Όμιλος Γρεβενών) και της απονεμήθηκε τιμητική πλακέτα για την προσφορά της. 

Το πρώτο έμβλημα της ομάδας ήταν ένα τριφύλλι. Το 2015 άλλαξε και στην θέση του μπήκαν τα αρχικά γράμματα της ονομασίας του συλλόγου. Στο καινούριο σήμα επίσης προστέθηκαν 3 φύλλα καπνού γιατί οι κάτοικοι του Ταξιάρχη ως επί το πλείστον είναι καπνοπαραγωγοί.

## Σημειώσεις παραπομπές


## Εξωτερικοί σύνδεσμοι
*

Κατηγορία:Χωριά της περιφερειακής ενότητας Γρεβενών
Κατηγορία:Δήμος Γρεβενών
Κατηγορία:Μονές της περιφερειακής ενότητας Γρεβενών
Ρέγκιναλντ της Βουργουνδίας

Ο **Ρέγκιναλντ** (γερμ. *Reginald*, απεβ. 1321) από τον Οίκο της Ιβρέας ήταν κόμης του Μονμπελιάρ ως σύζυγος της Γκυγεμέτ των Νεσατέλ.

## Βιογραφία
Ήταν γιος του Ούγου, κόμη του Σαλόν και της Αδελαΐδας του Άντεξ, κόρης του Όθωνα Α΄, δούκα της Μερανίας.

Με το γάμο του με την Γκυγεμέτ, κόμισσα του Νεσατέλ έγινε κόμης συζυγικώ δικαιώματι (jure auxoris). Απεβίωσε το 1321 και τον διαδέχθηκε η κόρη του Ιωάννα.

## Οικογένεια
Νυμφεύτηκε τη Γκυγιεμέτ (εξελλ. Γουλιέλμη), κόρη και κληρονόμο του Αμεδαίου κόμη του Νεσατέλ, και είχε τέκνο:
* Οτενέν απεβ. 1338, κόμης του Μονμπελιάρ.
* Αγνή απεβ. 1377, παντρεύτηκε τον Ερρίκο Α΄ κόμη του Μονμπελιάρ.
* Ιωάννα απεβ. 1347, παντρεύτηκε πρώτα τον Ούλριχ Γ΄ κόμη του Πφιρτ, έπειτα τον Ροδόλφο Χέσσο μαργράβο του Μπάντεν-Μπάντεν, και μετά τον Γουλιέλμο κόμη του Κατσενελνμπόγκεν. Κόρη της ήταν η:
** Ιωάννα του Πφιρτ, π. 1300-1351, παντρεύτηκε τον Αλβέρτο Β΄ των Αψβούργων δούκα της Αυστρίας.
* Μαργαρίτα, παντρεύτηκε τον Γουλιέλμο του Αντινύ, πρίγκιπα του Σαιν-Κρουά.
* Αδελαΐδα, παντρεύτηκε τον Ιωάννη Β΄ κόμη του Σαλόν-Ωξέρ.

## Πρόγονοι


## Πηγές
* Le Roman d'une Principauté, D. Seigneur. - Éditions : Cêtre (Besançon).

## Παραπομπές σε πηγές


Κατηγορία:Οίκος της Ιβρέας
Όθων Πυλαρινός

Με το όνομα **Όθων Πυλαρινός** μπορεί να αναφέρονται οι:

* Όθων Κ. Πυλαρινός (1903-1990), καθηγητής μαθηματικών στο Πανεπιστήμιο της Θεσσαλονίκης και μέλος της ακαδημίας Αθηνών 
* Όθων Σ. Πυλαρινός (1833-1899), καθηγητής Νομικής στα πανεπιστήμια Κέρκυρας και Αθηνών

## Δείτε επίσης
* Πυλαρινός
Ιερά Μητρόπολις Χαλκίδος, Ιστιαίας και Βορείων Σποράδων

Η **Ιερά Μητρόπολη Χαλκίδος, Ιστιαίας και Βορείων Σποράδων** είναι μια από τις σαράντα έξι Μητροπόλεις της Παλαιάς Ελλάδας και ογδόντα δύο συνολικά της Εκκλησίας της Ελλάδος.

Η δικαιοδοσία της καλύπτει την κεντρική και βόρεια Εύβοια και τα νησιά της Σκιάθου, Σκοπέλου και Αλοννήσου.

Μητροπολίτης της από το 2001 είναι ο Χρυσόστομος (Τριανταφύλλου).

## Ιστορικά στοιχεία
### Επισκοπικός κατάλογος

## Διάρθρωση
H Μητρόπολη κοσμείται από διάφορα Άγια Προσκυνήματα, Ιερούς ναούς και Άγια λείψανα.

### Αρχιερατικές περιφέρειες
*Χαλκίδος
*Ψαχνών
*Διρφύων
*Ιστιαίας
*Αιδηψίων
*Λίμνης
*Κυρέως
*Νηλέως
*Σκιάθου
*Σκοπέλου-Αλοννήσου

### Ιερές Μονές
Στην Μητρόπολη υπάγονται οι παρακάτω μονές:

#### Ανδρικές
* Οσίου Δαυίδ του γέροντος
* Αγίου Γεωργίου ΑΡΜΑ
* Ευαγγελιστρίας Σκιάθου

#### Γυναικείες
* Κοιμήσεως της Θεοτόκου Μακρυμάλλη
* Αγίου Νικολάου Γαλατάκη
* Αγίου Γεωργίου Ηλίων
* Αγίου Νικολάου Άνω Βάθειας
* Τιμίου Προδρόμου Σκοπέλου
* Παναγίας Περιβλέπτου Πολιτικών
* Οσίου Ιωάννου του Καλυβίτου
* Ευαγγελιστρίας Σκοπέλου
* Παναγίας Μυρτιδιωτίσσης Πάλιουρα
* Παναγίας Γοργοϋπηκόου Ψαχνών
* Οσίας Ειρήνης Χρυσοβαλάντου Ροβιών

### Ιερά Προσκυνήματα
Στην Μητρόπολη υπάρχουν και τα παρακάτω Ιερά Προσκυνήματα:
*Οσίου Ιωάννου του Ρώσου
*Παναγίας Φανερωμένης

## Ποιμαντική Διακονία
Η Μητρόπολη ασχολείται με την φιλανθρωπία σε διάφορους τομείς πράττοντας κοινωνικό έργο, όπως την ίδρυση τραπεζών αγάπης, γηροκομεία καθώς και την έκδοση του περιοδικού «Μυροβλύτης».

Μεταξύ των γενικών ποιμαντικών της δραστηριοτήτων συγκαταλέγονται η επιμέλεια του ραδιοφωνικού σταθμού «Άγιος Τιμόθεος Ευρίπου» (97.7), οι φιλολογικές συνάξεις, η ιερά εξομολόγηση και η εκκλησιαστική βιβλιοθήκη «Άγιος Θεοφύλακτος Αχρίδος ο Χαλκιδεύς», τα ενοριακά πνευματικά κέντρα, οι ενοριακές κατηχητικές συνάξεις, οι νεανικές κατασκηνώσεις και το ειδικό φροντιστήριο εκμαθήσεως ελληνικής γλώσσας.

Στις λοιπές φιλανθρωπικές δραστηριότητές της συγκαταλέγονται το γενικό φιλόπτωχο ταμείο, η τράπεζα τροφίμων και ενδυμάτων, το κοινωνικό ιατρείο-φαρμακείο, η ενίσχυση προγράμματος Ιεράς Συνόδου για το 3ο τέκνο στη Θράκη και άλλα.
 
Τέλος, στα εκκλησιαστικά ιδρύματα που διακονούν και φροντίζουν τους πολίτες συγκαταλέγονται το ευαγές ίδρυμα Οσίου Ιωάννου του Ρώσου, το ορφανοτροφείο αρρένων, το κέντρο στηρίξεως οικογένειας (Κ.Ε.Σ.Ο.) και το εκκλησιαστικό γηροκομείο «Όσιος Ιωάννης ο Ρώσος».

### Τράπεζες Αγάπης
*Φιλανθρωπικού Συλλόγου «Η μεταμόρφωσις του Σωτήρος» Χαλκίδος, Άγιος Δημήτριος, Χαλκίδα
*Ι. Ν. Ευαγγελιστρίας, Χαλκίδα
*Ι. Ν. Αγίου Νικολάου, Χαλκίδα
*Ι. Ν. Αγίου Ιωάννου, Χαλκίδος
*Ι. Ν. Αγίου Παρασκευής, Χαλκίδα
*Κέντρο Πρόληψης Ναρκωτικών, Μπαλαλαίων, Χαλκίδα

## Παραπομπές


## Εξωτερικοί σύνδεσμοι
*Ραδιοφωνικός Σταθμός Ιεράς Μητροπόλεως Χαλκίδος, Ιστιαίας και Βορείων Σποράδων - 97.7 FM "Άγιος Τιμόθεος Ευρίπου"  - Επίσημο ιστολόγιο
*Ραδιοφωνικός Σταθμός Ιεράς Μητροπόλεως Χαλκίδος, Ιστιαίας και Βορείων Σποράδων - 97.7 FM "Άγιος Τιμόθεος Ευρίπου" - Κανάλι YouTube
*Κατηχητικά Ιεράς Μητροπόλεως Χαλκίδος, Ιστιαίας και Βορείων Σποράδων

Χαλκιδος
Οτενέν του Μονμπελιάρ

Ο **Οτενέν** ο *παράφρων*, γαλλ. Othenin le fou (απεβ. 1338) από τον Οίκο της Ιβρέας ήταν κόμης του Μονμπελιάρ (1322-38).

## Βιογραφία
Ήταν ο μόνος γιος του Ρέγκιναλτ και της Γκυγιεμέτ, κόρης και κληρονόμου του Αμεδαίου κόμη του Νεσατέλ (Neufchâtel). Ο πατέρας του με το γάμο του έγινε κόμης του Νεσατέλ. Αδελφές τού Οτενίν ήταν η Αγνή, η Ιωάννα, η Μαργαρίτα και η Αδελαΐδα.

Το 1321 θα διαδεχόταν τον πατέρα του, αλλά δεν μπορούσε λόγω των διανοητικών προβλημάτων του. Την κηδεμονία του ανέλαβε ο πάππος του Ούγος. Ζούσε αποκλεισμένος στο Σατώ ντε Μονφωκόν κοντά στην Μπεζανσόν, ώσπου απεβίωσε το 1338.

Τάφηκε στο ναό του Σαιν-Μαιμμπέφ Μονμπελάρ. Ο Λουδοβίκος Δ΄ των Βίττελσμπαχ της Γερμανίας όρισε διάδοχό του τον σύζυγο της αδελφής του Αγνής, τον Ερρίκο Α΄ κύριο του Μονφωκόν.

## Πρόγονοι


## Πηγές
* Le Roman d'une Principauté, D. Seigneur. - Éditions : Cêtre (Besançon).

Κατηγορία:Οίκος της Ιβρέας
Αιμιλιανός Γρεβενών (αποσαφήνιση)

Με την ονομασία **Αιμιλιανός Γρεβενών** μπορεί να αναφέρονται:
* Μητροπολίτης Γρεβενών Αιμιλιανός, Έλληνας Μικρασιάτης θεολόγος και επίσκοπος, Mητροπολίτης Γρεβενών.
* Αιμιλιανός Γρεβενών (οικισμός), οικισμός του δήμου Γρεβενών.
Συμμαχική Κομαντατούρα

Η **Συμμαχική Κομαντατούρα** (γερμανικά: *Alliierte Kommandatura*, ρωσικά: Межсоюзническая комендатура) ήταν το όργανο μέσω του οποίου οι τέσσερις δυνάμεις κατοχής Ηνωμένες Πολιτείες, Βρετανία, Γαλλία και Σοβιετική Ένωση ασκούσαν έλεγχο επί του Μείζονος Βερολίνου μετά τον Β΄ Παγκόσμιο Πόλεμο. Είχε τεθεί υπό το Συμμαχικό Συμβούλιο Ελέγχου, το οποίο εκτελούσε την ίδια λειτουργία για τη Γερμανία.

Στην κατεχόμενη Βιέννη, υπήρχε παρόμοια συμμαχική Κομαντατούρα, η οποία τελούσε υπό τη Συμμαχική Επιτροπή για την Αυστρία.

## Ιστορία
Τον Σεπτέμβριο του 1944, η Βρετανία, οι ΗΠΑ και η Σοβιετική Ένωση, μετά τη γερμανική άνευ όρων παράδοση, συμφώνησαν ότι έπρεπε να υπάρξει «μια ειδική περιοχή του Βερολίνου [...] υπό κοινή κατοχή των τριών εξουσιών». Έπειτα προσχώρησε και η Γαλλία.

## Παραπομπές


## Εξωτερικοί σύνδεσμοι
* Digitalisierte Gesetzgebung der Alliierten Kommandantur 

Κατηγορία:Ιστορία του Βερολίνου
Ντάντλεϊ Πιτ

Ο **Αλεξάντερ Μωρίς Ντάντλεϊ Πιτ** (*[[λατινικό αλφάβητο]] : Alexander Maurice Dudley Pitt*), (30 Ιανουαρίου 1910 Ίλφορντ, Έσσεξ - 1970 Γουίλτσιρ), ήταν Βρετανός υπήκοος και πρωταθλητής της αντισφαίρισης που αγωνίστηκε με την Ινδία σε διεθνή τουρνουά και το κύπελλο Ντέιβις. 

Ήταν νικητής στο *Marryatt Cup* το 1927, φιναλίστ το 1926, νικητής στο κύπελλο δυτικής Ινδίας το 1927, 1928, 1929, ενώ είχε συμμετάσχει και στο Γουίμπλεντον.

Με την εθνική ομάδα της Ινδίας έχει συμμετάσχει στο κύπελλο Ντέιβις του 1928 χάνοντας τον μοναδικό αγώνα που έπαιξε.

## Παραπομπές


Κατηγορία:Ινδοί αθλητές της αντισφαίρισης
Κατηγορία:Βρετανοί αθλητές της αντισφαίρισης
Νησίδα (νησί)

thumb|280px|Η Νησίδα στον Κόλπο της Νάπολης.
Η **Νησίδα** () είναι μια ηφαιστειακή νησίδα του αρχιπελάγους των Φλεγραίων Νήσων και εντός του κόλπου της Νάπολης, στη νότια Ιταλία. Βρίσκεται σε πολύ μικρή απόσταση από το Ακρωτήρι Παυσίλυπον (Cape Posillipo), ακριβώς δυτικά της Νάπολης· πλέον συνδέεται με την ηπειρωτική χώρα από μια πέτρινη γέφυρα. Το νησάκι είναι σχεδόν κυκλικό, με έναν πλημμυρισμένο κρατήρα σχηματίζοντας τον κόλπο του Πόρτο Παόνε στη νοτιοδυτική ακτή. Έχει διάμετρο περίπου 0,5 χιλιομέτρων και μέγιστο υψόμετρο 105 μέτρα.

## Παραπομπές
*Bischoff, Bernhard, and Lapidge, Michael, *Biblical commentaries from the Canterbury school of Theodore and Hadrian*, Volume 10 of Cambridge studies in Anglo-Saxon England, 1994, Cambridge University Press, , , google books

## Εξωτερικοί σύνδεσμοι

*Item on Nisida and prisoner Carlo Poerio
*Review of Gladstone's pamphlet
*Aerial photo 

Κατηγορία:Νησιά της Ιταλίας
Elco Βαγιωνής

Η **Elco Βαγιωνής** είναι Ελληνική εταιρεία η οποία παράγει θερμοσίφωνες ηλεκτρικούς και ηλιακούς, ηλεκτρικές κουζίνες, ψυγεία και πλυντήρια ρούχων και πιάτων. 

## Σύντομο ιστορικό σημείωμα
Η εταιρεία ιδρύθηκε το 1960 απ' τον Ιωσήφ Βαγιωνή στην περιοχή της Κολοκυνθούς στην
Αθήνα. Αρχικά παρήγαγε μόνο ηλεκτρικές κουζίνες και σιγά σιγά με την πάροδο του χρόνου άρχισε να παράγει και τα υπόλοιπα είδη. Μοντέλο κουζινών το οποίο είχαν πολλές νοικοκυρές τις δεκαετίες του 1960 και του 1970 ήταν το Elco Robot. Σήμερα η εταιρεία το μοντέλο αυτό δεν το παράγει πλέον κι είναι συλλεκτικό.

Βαγιωνής
Κατηγορία:Ελληνικά εμπορικά σήματα
Δορούφι Αργολίδας

Με την ονομασία **Δορούφι Αργολίδας** αναφέρονται οι οικισμοί:

* Δορούφι Κοιλάδας Αργολίδας
* Δορούφι Κρανιδίου Αργολίδας

Κατηγορία:Αποσαφηνίσεις ελληνικών τοπωνυμίων
Εκκλησία Αγίας Τριάδας (Μπεράτ)

Η **Εκκλησία της Αγίας Τριάδας** () είναι Ορθόδοξη εκκλησία η οποία βρίσκεται εντός του Κάστρου του Μπεράτ, στο Μπεράτ της Αλβανίας. Κατέστη Πολιτισμικό Μνημείο της Αλβανίας in 1948.

## Παραπομπές


Κατηγορία:Πολιτισμικά Μνημεία της Αλβανίας
Κατηγορία:Κτίρια και κατασκευές στο Μπεράτ
Έμβλημα της Ρωσικής Σοβιετικής Ομοσπονδιακής Σοσιαλιστικής Δημοκρατίας

Το **εθνόσημο της [[Ρωσική Σοβιετική Ομοσπονδιακή Σοσιαλιστική Δημοκρατία|Ρωσικής Σοβιετικής Ομοσπονδιακής Σοσιαλιστικής Δημοκρατίας]]** (ΡΣΟΣΔ) εγκρίθηκε στις 10 Ιουλίου του 1918 από την κυβέρνηση της Ρωσικής Σοβιετικής Ομοσπονδιακής Σοσιαλιστικής Δημοκρατίας (Σοβιετική Ένωση), και τροποποιήθηκε αρκετές φορές στη συνέχεια. Δείχνει το σιτάρι ως  σύμβολο της γεωργίας, τον ανατέλλοντα ήλιο για το *μέλλον του ρωσικού έθνους*, το κόκκινο αστέρι (η ΡΣΟΣΔ ήταν η τελευταία Σοβιετική Δημοκρατία που περιελάμβανε το αστέρων στην κατάσταση που είναι το έμβλημα, το 1978), καθώς και το σφυροδρέπανο για τη νίκη του Κομμουνισμού και την "παγκόσμια σοσιαλιστική κοινότητα των κρατών".

Το Σοβιετικό κρατικό σύνθημα ("Εργάτες όλου του κόσμου, ενωθείτε!", στα ρωσικά **ПРОЛЕТАРИИ ВСЕХ СТРАН, СОЕДИНЯЙТЕСЬ!** — *Proletarii vsekh stran, soyedinyaytes'!*) είναι επίσης μέρος του εθνοσήμου.

Το ακρωνύμιο της **ΡΣΟΣΔ **εμφανίζεται πάνω από το σφυροδρέπανο, το οποίο είναι το **PCФCP**, από τα αρχικά των λέξεων **Р**оссийская **С**оветская **Ф**едеративная **С**оциалистическая **Р**еспублика (ρωσικά: Ρωσική Σοβιετική Ομοσπονδιακή Σοσιαλιστική Δημοκρατία).

Παρόμοια σύμβολα χρησιμοποιήθηκαν από τις Αυτόνομες Σοσιαλιστικές Σοβιετικές Δημοκρατίες (ΑΣΣΔ) εντός της Ρωσικής ΣΟΣΔ. Οι κύριες διαφορές ήταν γενικά η χρήση του ακρωνύμιου της δημοκρατίας και το σύνθημα στην δικαιούχα γλώσσα (ή γλώσσες) του δικαιούχου έθνους (με εξαίρεση το κρατικό έμβλημα της ΑΣΣΔ του Νταγκεστάν, το οποίο είχε το σύνθημα σε έντεκα γλώσσες καθώς δεν υπήρχε ενιαία Νταγκεστανική γλώσσα).

Το 1992, η επιγραφή άλλαξε από **ΡΣΟΣΔ **(**РСФСР**) σε **Ρωσική Ομοσπονδία** (**Российская Федерация**) λόγω της αλλαγής του ονόματος της χώρας. Το 1993, το κομμουνιστικό σχέδιο αντικαταστάθηκε από το σημερινό εθνόσημο.

## Γκαλερί

Αρχείο:Emblem of the Russian SFSR (1918-1920).svg|Κρατικό Έμβλημα της Ρωσικής ΣΟΣΔ (1918-1920)
Αρχείο:Emblem of the Russian SFSR (1920-1978).svg|Κρατικό Έμβλημα της Ρωσικής ΣΟΣΔ (1920-1978)
Αρχείο:Coat of arms of the Russian Federation (1992-1993).svg|Εθνόσημο της Ρωσικής Ομοσπονδίας (1992-1993)


## Δείτε επίσης
* Εθνόσημο της Ρωσίας

## Παραπομπές


Κατηγορία:Εθνόσημα της Σοβιετικής Ένωσης
Κατηγορία:Ρωσία-επέκταση
Ύπατη Αρμοστεία των Συμμάχων

Η **Ύπατη Αρμοστεία των Συμμάχων** (γερμανικά: *Alliierte Hohe Kommission*, AHK, αγγλικά: *Allied High Commission*, γαλλικά: *Haute commission alliée*) ήταν θεσμός των δυτικών νικηφόρων δυνάμεων ΗΠΑ, Μεγάλης Βρετανίας και Γαλλίας στη Δυτική Γερμανία μετά τον Β΄ Παγκόσμιο Πόλεμο. Αρχικά είχε την έδρα της στο Πέτερσμπεργκ κοντά στη Βόννη και ασκούσε ορισμένες εξουσίες υπό όρους έναντι της Ομοσπονδιακής Δημοκρατίας της Γερμανίας.

Οι εξουσίες της διέπονταν από το λεγόμενο καταστατικό κατοχής, το οποίο καθόριζε τα δικαιώματα του Συμμαχικού Ελέγχου. Η Ύπατη Αρμοστεία άρχισε τις εργασίες της στις 21 Σεπτεμβρίου 1949. Μέσω της δημοσίευσης επίσημων εντύπων της Ύπατης Αρμοστείας των Συμμάχων στη Γερμανία, οι νόμοι που ψηφίστηκαν τέθηκαν σε ισχύ σε όλη τη Γερμανία. Οι ξένες αντιπροσωπείες έπρεπε να είναι διαπιστευμένες στην Ύπατη Αρμοστεία των Συμμάχων μέχρι το Μάρτιο του 1951.

## Παραπομπές


## Εξωτερικοί σύνδεσμοι

*Records of the U.S. High Commissioner for Germany (USHCG) in the National Archives

Υπατη Αρμοστεια
Οδός Αλί Ντεμί

Η **Οδός Αλί Ντεμί** () είναι σημαντική οδός των Τιράνων της Αλβανίας. Έλαβε την ονομασία της προς τιμήν του Αλί Ντεμί, ήρωα του Β΄ Παγκοσμίου Πολέμου. Αποτελεί σημαντική κεντρική οδό του ανατολικού τμήματος των Τιράνων, ενώ αποτελεί παρακλάδι της Λεωφόρου Μπαϊράμ Κουρί. Αριθμός πανεπιστημίων και κολλεγίων ευρίσκονται κατά μήκος της οδού. Επί της συγκεκριμένης οδού ευρίσκεται, επίσης, το Υπουργείο Εξωτερικών Υποθέσεων.

## Παραπομπές


Κατηγορία:Οδοί στα Τίρανα
Electromote

thumb|Το Electromote, Βερολίνο 1882.
Το **Electromote** ήταν το πρώτο όχημα τύπου τρόλεϊ, που κατασκεύασε ο Έρνστ Βέρνερ φον Ζίμενς (Ernst Werner von Siemens) και τέθηκε σε λειτουργία πειραματικά από τις 29 Απριλίου μέχρι τις 13 Ιουνίου 1882, στο Halensee, ένα προάστιο του Βερολίνου. Ξεκινούσε από τον σιδηροδρομικό σταθμό του Halensee και έκανε μια διαδρομή 540 μέτρων.

Το Electromote ήταν μια τετράτροχη άμαξα (landau - carriage), που είχε υποστεί μετατροπές για να λειτουργεί με ρεύμα. Ειδικότερα είχαν τοποθετηθεί στην άμαξα δύο ηλεκτρικοί κινητήρες των 2,2 kW, οι οποίοι μετέδιδαν την ισχύ με αλυσίδα κίνησης στους πίσω τροχούς. Το ρεύμα μεταφέρονταν στο όχημα από τα εναέρια καλώδια ηλεκτρικής ενέργειας με ένα καλώδιο που τραβούσε έναν μηχανισμό (Kontaktwagen), που βρισκόταν πάνω στα καλώδια. Η τάση του ρεύματος ήταν 550 βολτ DC.

Κατηγορία:Γερμανικά αυτοκίνητα
Πύργος του Ρήνου

Ο **Πύργος του Ρήνου** (**Rheinturm**) είναι το ψηλότερο κτίριο του Ντύσσελντορφ.

Για την κατασκευή του, που ξεκίνησε το 1979 και ολοκληρώθηκε το 1982, χρησιμοποιήθηκαν 7.500 κυβ. μέτρα σκυροδέματος. Το συνολικό του ύψος (μαζί με τις κεραίες ραδιοφώνου και τηλεόρασης που είναι τοποθετημένες στην κορυφή του) είναι 240,5 μ. ενώ το βάρος του ξεπερνά τους 22.000 τόνους. Στον Πύργο του Ρήνου υπάρχει περιστρεφόμενο εστιατόριο από όπου μπορεί κανείς να δει ολόκληρη την πόλη.

## Φωτογραφίες

Blick vom Rheinturm auf Düsseldorf.jpg|Η θέα από τον Πύργο του Ρήνου
Rheinturm Düsseldorf NRW mit Sternschnuppe.jpg|Ο Πύργος του Ρήνου στην επέτειο των 70 χρόνων από την ίδρυση του ομόσπονδου κρατιδίου της Βόρειας Ρηνανίας –Βεστφαλίας


## Εξωτερικοί σύνδεσμοι
*http://www.fotoausflug.de/en-germany-duesseldorf-rhinetower.html
* http://www.guennewig.de/rheinturm-duesseldorf 
* https://structurae.net/structures/rhine-tower
* https://player.vimeo.com/video/56629184

Κατηγορία:Κτίρια και κατασκευές στη Γερμανία
Καταστατικό κατοχής

Το **καταστατικό κατοχής σχετικά με την κατανομή των αρμοδιοτήτων και ευθυνών μεταξύ της μελλοντικής γερμανικής κυβέρνησης και της Συμμαχικής Αρχής Ελέγχου** (γερμανικά: *Besatzungsstatut zur Abgrenzung der Befugnisse und Verantwortlichkeiten zwischen der zukünftigen deutschen Regierung und der Alliierten Kontrollbehörde*) της 10ης Απριλίου 1949 (Amtsbl. AHK 1949, 13) ρύθμιζε οι σχέσεις μεταξύ της Ομοσπονδιακής Δημοκρατίας της Γερμανίας και των τριών κατοχικών δυνάμεων ΗΠΑ, Βρετανίας και Γαλλίας. Τέθηκε σε ισχύ στις 21 Σεπτεμβρίου 1949.

Η Ομοσπονδιακή Δημοκρατία της Γερμανίας δεν είχε ακόμη πλήρη κρατική εξουσία όταν δημιουργήθηκε, επειδή η ανώτατη εξουσία εξακολουθούσε να ασκείται από τους Συμμάχους. Αυτό το καταστατικό χορηγούσε στις τρεις δυνάμεις κατοχής, εκπροσωπούμενες από την Ύπατη Αρμοστεία των Συμμάχων (έως το 1955), στην Ομοσπονδιακή Δημοκρατία και στα κρατίδιά της, νομοθετικές, εκτελεστικές και δικαστικές εξουσίες. Περιορίζοντας την αρμοδιότητά τους, εξασφάλιζαν ορισμένα κυριαρχικά δικαιώματα, διατηρώντας συγκεκριμένους τομείς εξωτερικής πολιτικής, αποστρατιωτικοποίηση, έλεγχο του Ρούρ, αποζημιώσεις και υποδοχή προσφύγων. Όλοι οι νόμοι υπόκεινταν στο βέτο των κατοχικών δυνάμεων.

## Περιεχόμενο
Το καταστατικό κατοχής εκδόθηκε στις 10 Απριλίου 1949 από τους τρεις Δυτικούς Συμμάχους στην Ουάσινγκτον, εγκρίθηκε και απεστάλη στο κοινοβουλευτικό συμβούλιο σε ενιαίο σημείωμα (την ημέρα του τέλους του αποκλεισμού του Βερολίνου), ενώ αναγγέλθηκε επισήμως από τους τρεις στρατιωτικούς διοικητές στις 12 Μαΐου 1949.

## Παραπομπές


## Εξωτερικοί σύνδεσμοι
* ''Besatzungsstatut zur Abgrenzung der Befugnisse und Verantwortlichkeiten zwischen der zukünftigen deutschen Regierung und der Alliierten Kontrollbehörde'', 10. Mai 1949 – 100(0) Schlüsseldokumente, Bayerische Staatsbibliothek
* Stiftung Haus der Geschichte der Bundesrepublik: ''Entstehung zweier deutscher Staaten: Besatzungsstatut''

Κατηγορία:Δυτική Γερμανία
Φερδινάνδος του Λεόν

Ο **Φερδινάνδος**, ισπαν. Fernando (π. 1192 - Αύγουστος 1214) από τον Καστιλιανό Οίκο της Ιβρέας ήταν διάδοχος του βασιλείου της Καστίλης-Λεόν.

## Βιογραφία
Ήταν ο πρωτότοκος γιος του Αλφόνσου Θ΄ του Λεόν και της Τερέζας των Καπετιδών, κόρης του Σάντσο Α΄ της Πορτογαλίας. Η Τερέζα ήταν η πρώτη σύζυγος του Αλφόνσου Θ΄.

Το 1196 ο πάπας κήρυξε τον γάμο των γονιών του άκυρο λόγω συγγένειας και το ζεύγος πήγε να ζήσει στην Αυλή του πατέρα τής Τερέζας, στην Πορτογαλία. Το 1211 απεβίωσε ο Σάντσο Α΄ και η Τερέζα, μετά από συμφωνία με τον Αλφόνσο Θ΄, επέστρεψε στη Λεόν. Με τη βοήθεια του πρώην συζύγου της ήλπιζε να κατοχυρώσει την περιουσία, που της άφηνε ο πατέρας της με τη διαθήκη του και τη οποία διεκδικούσε ο αδελφός της. Κατά τη συμφωνία, ο Αλφόνσος Θ΄ έσπασε τη συμμαχία του με την Καστίλη. 

Για τον πάππα, που θεώρησε τον γάμο του Αλφόνσου Θ΄ άκυρο, ο Φερδινάνδος εθεωρείτο νόθος και δεν θα τον διαδεχόταν. Όμως ο κλήρος και ο λαός στήριξε τον βασιλιά του και στις 21 Απριλίου 1211 ο Φερδινάνδος έγινε διάδοχος του Λεόν. Συνυπογράφει καταστατικά με  τον πατέρα του, στα οποία αναφέρεται ως "infante (πρίγκιπας) Φερδινάνδος, πρωτότοκος γιος του βασιλιά". 

Το 1212 ο Αλφόνσος Θ΄ υπέγραψε τη Συμφωνία της Κοΐμμπρα με τον Αλφόνσο Η΄ της Καστίλης (εξάδελφό του και πατέρα της 2ης συζύγου του Βερεγγαρίας) και τον Αλφόνσο Β΄ της Πορτογαλίας (αδελφό της πρώτης συζύγου του). Η Συμφωνία προέβλεπε τέσσερα κάστρα στα σύνορα της Καστίλης να παραδοθούν στη Λεόν (για να καταστραφούν) με αντάλλαγμα την αναγνώριση των απογόνων του Αλφόνσου Η΄ στο θρόνο της Καστίλης και όχι του Φερδινάνδου. 

Ο Φερδινάνδος συνυπέγραψε και άλλες πράξεις με τον πατέρα του. Κατά την επόμενη περίοδο ειρήνης με την Καστίλη, με σκοπό τη μεγάλη αναμέτρηση με τους Μουσουλμάνους, δεν εμφανίζεται να υπογράφει καταστατικά· μετά όμως από την περίοδο αυτή υπογράφει ένα το 1213 και ακόμη ένα μετά. 

Το 1214 απεβίωσε σε ηλικία 22 ετών. Ο ιστορικός Λούκας του Τουύ αναφέρει ότι "τον όμορφο νέο θρήνησε βαθιά ο πατέρας του" και έκανε την ταφή του στον καθεδρικό του Αγ. Ιακώβου της Κομποστέλα. Εκεί είχε ταφεί και ο πάππος του διαδόχου, ο Φερδινάνδος Β΄ του Λεόν. Επόμενος διάδοχος έγινε ο Φερδινάνδος Γ΄, γιος του Αλφόνσου Θ΄ από τη 2η σύζυγό του Βερεγγάρια.

## Πρόγονοι


## Αναφορές σε Πηγές

## Πηγές
* Bianchini, Janna. The Queen's Hand: Power and Authority in the Reign of Berenguela of Castile. Philadelphia: University of Pennsylvania Press, 2012.

Κατηγορία:Καστιλιανός Οίκος της Ιβρέας
Βύθισμα Ντανακίλ

thumb|right|Γενική άποψη του βυθίσματος Ντανακίλ
Το **βύθισμα Ντανακίλ** είναι το βόρειο τμήμα του τριγώνου Αφάρ ή του βυθίσματος Αφάρ στην Αιθιοπία . Πρόκειται για γεωλογικό βύθισμα που προέκυψε από την παρουσία τριών τεκτονικών πλακών στο Κέρας της Αφρικής.

## Γεωλογία

Το βύθισμα Ντανακίλ βρίσκεται στην τριπλή διασταύρωση τριών τεκτονικών πλακών και έχει μια πολύπλοκη γεωλογική ιστορία. Έχει αναπτυχθεί ως αποτέλεσμα της απομάκρυνσης της Αφρικής και της Ασίας, προκαλώντας ρωγμές και ηφαιστειακή δραστηριότητα. Η διάβρωση, οι πλημμύρες από την θάλασσα, η άνοδος και η πτώση του εδάφους, έχουν όλα συμβάλλει στη διαμόρφωση του βυθίσματος. Ιζηματογενή πετρώματα όπως ο ψαμμίτης και ο ασβεστόλιθος επικαλύπτονται από βασάλτη που προέκυψε από εκτεταμένες ροές λάβας.

## Τοποθεσία
Το βύθισμα είναι πεδιάδα, με διαστάσεις 200 επί 50 χλμ (124 επί 31 μίλια), που βρίσκεται στα βόρεια της περιοχής Αφάρ της Αιθιοπίας, κοντά στα σύνορα με την Ερυθραία. Είναι περίπου 125 μ. κάτω από την στάθμη της θάλασσας και συνορεύει δυτικά με το Αιθιοπικό Οροπέδιο και ανατολικά με τις Άλπεις Ντανακίλ, πέρα από την οποία βρίσκεται η Ερυθρά Θάλασσα. Η περιοχή αναφέρεται ως λίκνο των ανθρωπιδών μετά από την ανακάλυψη της Lucy (Australopithecus), από τον Ντόναλντ Γιόχανσον, η οποία χρονολογήθηκε στα 3,2 εκατομμύρια χρόνια.

## Χαρακτηριστικά
thumb|right|Οι θερμές πηγές, διάσπαρτες στο βύθισμα, αποτελούν ερευνητική ευκαιρία για τη μελέτη ακραιόφιλων μικροβίων
Η περιοχή θεωρείται ως το θερμότερο σημείο στη Γη όσον αφορά στις μέσες θερμοκρασίες του έτους. Είναι επίσης ένα από τα χαμηλότερα μέρη του πλανήτη (100 μέτρα κάτω από την επιφάνεια της θάλασσας) και χωρίς βροχή για το μεγαλύτερο μέρος του έτους. Εδώ, ο ποταμός Αβάς στεγνώνει σε μια αλυσίδα από αλμυρές λίμνες όπως η λίμνη Αφρέρα, που δεν φθάνουν ποτέ στον Ινδικό Ωκεανό.

thumb|right|Ο κρατήρας του ενεργού ηφαιστείου Έρτα Άλε
Το όρος Αγιάλου είναι το δυτικότερο και μεγαλύτερο από τα δύο ηφαίστεια στο νότιο άκρο του βυθίσματος. Το άλλο ενεργό ηφαίστειο, το Έρτα Άλε, είναι ένας από τους πολλούς κρατήρες λάβας που αναβλύζουν από τον μανδύα της Γης. Επιπλέον, η περιοχή περιλαμβάνει τις πηγές θείου Νταλόλ ή τις θερμές πηγές. Αυτά τα υγρά περιβάλλοντα του βυθίσματος ερευνώνται, προκειμένου να κατανοήσουν οι επιστήμονες πώς μπορεί να προκύψει ζωή σε άλλους πλανήτες και δορυφόρους. Οι μικροοργανισμοί που ζουν εδώ είναι ακτινοφιλικοί μικροοργανισμοί μείζονος ενδιαφέροντος για τους αστροβιολόγους.

## Θερμές πηγές
Μεταξύ των σημείων γεωλογικού ενδιαφέροντος για επισκέπτες και ερευνητές υπάρχουν αρκετές ιαματικές πηγές, μεταξύ των οποίων η Κίτρινη Λίμνη.

## Παραπομπές σημειώσεις


## Εξωτερικοί σύνδεσμοι
* Βύθισμα Ντανακίλ - βιντεοκλίπ από το BBC Planet Earth

Κατηγορία:Έρημοι της Αιθιοπίας
Κατηγορία:Έρημοι της Ερυθραίας
Ροδρίγο Αλφόνσος δε Λεόν

Ο **Ροδρίγο-Αλφόνσος**, ισπαν. Rodrigo-Alfonso (1214 - 1268) από τον Οίκο της Ιβρέας ήταν κύριος του Αλεξέρ. Έγινε *υπερέχων (adelantando)* του βασιλείου της Λεόν.

## Βιογραφία
Ήταν νόθος γιος του Αλφόνσου Θ΄ του Λεόν και της ερωμένης του Αλδόνθα Μαρτίνεθ, κόρης του Μαρτίν Γκόμες δε Σίλβα. 

Η μητέρα του το 1911 εισήλθε στη συνοδεία της Τερέζας των Καπετιδών, κόρης του Σάντσο Α΄ της Πορτογαλίας, όταν η τελευταία παντρεύτηκε τον Αλφόνσο Θ΄ της Λεόν.

Ο Ροδρίγο-Αλφόνσος απεβίωσε το 1968 σε ηλικία τουλάχιστον 60 ετών.

## Οικογένεια
Νυμφεύτηκε την Ινές Ροντρίγκεθ δε Καμπρέρα.

## Πρόγονοι


## Αναφορές  σε Πηγές


Κατηγορία:Οίκος της Ιβρέας